Diari Oficial de la Generalitat Valenciana


Sumari del DOGV 4067, del 20-08-2001 (2001/7080)

ACORD de 31 de maig de 2001, de la Comissió Territorial d'Urbanisme de València, relatiu a l'homologació de la Unitat d'Execució PL-1 del Pla General d'Ordenació Urbana de Monserrat.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7080


Data del document
:   31-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Montserrat
    * pla d'urbanisme

ACORD de 31 de maig de 2001, de la Comissió Territorial d'Urbanisme de València, relatiu a l'homologació de la Unitat d'Execució PL-1 del Pla General d'Ordenació Urbana de Monserrat. [2001/X7080]
  
Vist l'expedient tramés per l'Ajuntament de Monserrat que fa referència a l'homologació de la Unitat d'Execució PL-1 del Pla General d'Ordenació Urbana, i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant decret de l'alcaldia de 28 de desembre de 2000 i es va donar un termini de 20 dies per a al·legacions del Programa d'Actuació Integrada, projecte de reparcel·lació i projecte d'urbanització i un altre de 30 dies per al document d'homologació.
  
Després del pertinent període d'exposició pública, es va presentar una al·legació que va ser desestimada i va ser aprovat provisionalment pel ple municipal en data 26 de febrer de 2001 exclusivament el document d'homologació.
  
Segon. El projecte consta de memòria i plànols.
  
Es procedeix a la delimitació d'una Unitat d'Execució que no apareix en el planejament general vigent, que manté les determinacions urbanístiques establides en aquest planejament general.
  
S'inclou en el document la fitxa de planejament de la Unitat, on s'arrepleguen les dades numèriques de superfícies i edificabilitats, així com l'aprofitament tipus de la Unitat, ja que es constitueix com una nova àrea de repartiment.
  
D'altra banda la fitxa de gestió inclou les condicions de connexió tant amb la xarxa viària com amb les infraestructures urbanes.
  
Tercer. Durant la tramitació de l'expedient no s'han sol·licitat informes sectorials.
  
Quart. Monserrat té un Pla General d'Ordenació Urbana aprovat definitivament per la Comissió Territorial d'Urbanisme el 16 de febrer de 1994.
  
Cinqué. La comissió informativa de la Comissió Territorial d'Urbanisme de València, en la sessió realitzada el 25 de maig de 2001, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU), així com per l'apartat III.1 de l'Ordre de 29 de març de 1996 per la qual s'aprova la Instrucció de Planejament 1/1996 de 23 de gener de 1996, sobre l'homologació de plans d'urbanisme.
  
Segon. La documentació està completa, als efectes del compliment del que preceptua l'article 27 de la LRAU.
  
Tercer. El present informe no entra a discernir sobre l'homologació presentada, en entendre que l'Ordre de 29 de març de 1996 per la qual s'aprova la Instrucció de Planejament 1/1996, de 23 de gener de 1996, sobre l'homologació de plans d'urbanisme, estableix en el seu apartat I.3 que el mínim àmbit territorial sobre el qual ha de realitzar-se una homologació és el sector de planejament, i no compleix la present Unitat la definició de sector establida per la Llei 6/94, de 15 de novembre, de la Generalitat Valenciana, Reguladora de l'Activitat Urbanística en l'article 20.1.
  
Així doncs s'informa el que fa referència a la modificació del Pla General que l'esmentada homologació presentada comporta.
  
Quart. Les determinacions contingudes en la documentació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU, i s'ajusten al que exigeix l'article 55 de la LRAU atés que no es produeix increment d'aprofitament lucratiu.
  
En la Unitat d'Execució delimitada s'han de complir totes les determinacions de les Normes Urbanístiques relatives al sòl urbà residencial Zona 2 Eixample.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de Modificacions que afecten l'ordenació estructural del planejament general, de conformitat amb el que disposen els articles 54.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 31 de maig de 2001, acorda aprovar definitivament la modificació del Pla General d'Ordenació Urbana relativa a la delimitació de la UE PL-1 del municipi de Monserrat.
  
Contra el present Acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 31 de maig de 2001.- El secretari de la Comissió Territorial d'Urbanisme: José Manuel Palau Navarro.